*Projekts*

**LATVIJAS REPUBLIKAS MINISTRU KABINETA**

**SĒDES PROTOKOLLĒMUMS**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Rīgā Nr. 2012.gada \_\_.\_\_\_\_\_

**.§**

**Par informatīvo ziņojumu**

**„Par priekšlikumiem par iespējamiem grozījumiem normatīvajos aktos, paredzot normu ierobežojumu saglabāšanu līdz 2016. gada 1. janvārim vai arī to apjoma pakāpenisku atjaunošanu trīs gadu laikā”**

1. Atbalstīt iesniegto informatīvo ziņojumu.

2. Tieslietu ministrijai izstrādāt un tieslietu ministram noteiktā kārtībā iesniegt Ministru kabinetā informatīvajā ziņojumā paredzētos grozījumus Valsts probācijas dienesta likumā, Kriminālprocesa likumā, likumā „Par valsts kompensāciju cietušajiem” un Uzturlīdzekļu garantiju fonda likumā virzīšanai likumprojekta "Par valsts budžetu 2013. gadam" pavadošo likumprojektu paketē. Finanšu ministrijai izstrādāt un noteiktā kārtībā iesniegt Ministru kabinetā informatīvajā ziņojumā paredzētos grozījumus Valsts un pašvaldību institūciju amatpersonu un darbinieku atlīdzības likumā virzīšanai likumprojekta "Par valsts budžetu 2013. gadam" pavadošo likumprojektu paketē.

3. Jautājumu par papildu nepieciešamā finansējuma piešķiršanu Tieslietu ministrijai informatīvajā ziņojumā norādīto normatīvo aktu projektu īstenošanai 2013. – 2015. gadam izskatīt kopā ar visu ministriju papildu finansējuma pieprasījumiem 2013. gada valsts budžeta projekta sagatavošanas procesā. Informatīvajā ziņojumā norādīto normatīvo aktu projektu īstenošanai Tieslietu ministrijai papildus piešķiramā finansējuma apmērs:

3.1. Tieslietu ministrijas programmā 34.00.00 „Probācijas dienests” papildu finansējums funkciju pakāpeniskai atjaunošanai 2013. gadā 362 420 latu, 2014. gadā 629 203 lati, 2015. gadā 738 000 latu un papildu finansējums darbinieku obligātai veselības apdrošināšanai 2013. gadā 54 400 latu, 2014. gadā 54 400 latu, 2015. gadā 54 400 latu;

3.2. Tieslietu ministrijas programmā 45.00.00 „Juridiskās palīdzības nodrošināšana” papildu finansējums valsts kompensāciju izmaksai 2013. gadā 150 000 latu, 2014. gadā 290 000 latu, 2015. gadā 290 000 latu;

3.3. Tieslietu ministrijas apakšprogrammā 54.02.00 „Uzturlīdzekļu fonds” papildu finansējums uzturlīdzekļu izmaksai 2013. gadā 943 367 lati, 2014. gadā 4 349 383 lati, 2015. gadā 6 694 502 lati;

3.4. Tieslietu ministrijas programmā 45.00.00 „Juridiskās palīdzības nodrošināšana” papildu finansējums valsts nodrošinātās juridiskās palīdzības samaksas izmaksai 2013. gadā 347 099 lati, 2014. gadā 599 842 lati, 2015. gadā 872 982 lati.

Ministru prezidents V. Dombrovskis

Valsts kancelejas direktore E. Dreimane

Tieslietu ministrs J. Bordāns

19.07.2012. 15:58

331

D. Baha

67036838, Daina.Baha@tm.gov.lv

R. Kalnača

67036769, Ruta.Kalnaca@tm.gov.lv

K. Ķipēna

67046124, Kristine.Kipena@tm.gov.lv